Úrad vlády SR						  Na rokovanie vlády SR
Sekcia hospodárskej politiky					  dňa 6.11.2002
									  k číslu: 7919/2002
									  k bodu: 7

S t a n o v i s k o

k Návrhu na zaradenie príspevkovej organizácie Výskumný ústav spojov              so sídlom v Banskej Bystrici do zoznamu organizácií určených                                  na transformáciu na neziskové organizácie poskytujúce všeobecne prospešné    služby                                                                                                                                   

I.

Materiál predkladá minister dopravy, pôšt a telekomunikácií na základe bodu B.2. uznesenia vlády SR č. 209 zo 6.marca 2002 k správe o postupe transformácie rozpočtových organizácií a  príspevkových organizácií v  pôsobnosti ústredných orgánov štátnej správy.

V materiáli je predložený návrh zriaďovateľa príspevkovej organizácie Výskumný ústav spojov so sídlom v Banskej Bystrici na zaradenie tejto organizácie do zoznamu organizácií určených na transformáciu na neziskové organizácie poskytujúce všeobecne  prospešné služby.

II.

Materiál bol predložený na štandardné medzirezortné pripomienkové konanie. Podľa vyhodnotenia pripomienkového konania boli všetky pripomienky akceptované.

III.

Návrh je predložený v súlade s §2 ods.2 zákona č.13/2002 (transformačný zákon), podľa ktorého uvedený zoznam schvaľuje vláda SR na základe návrhu ústredného orgánu štátnej správy ako zriaďovateľa rozpočtovej alebo príspevkovej organizácie. Transformácia Výskumného ústavu spojov v  Banskej Bystrici je výsledkom spoločného návrhu zriaďovateľa a  riaditeľa tejto príspevkovej organizácie.

Z procedurálneho hľadiska Sekcia hospodárskej politiky Úradu vlády SR nemá k predloženému návrhu pripomienky. V návrhu uznesenia odporúčame upraviť:  

A.1. zaradenie príspevkovej organizácie Výskumný ústav spojov so sídlom                    v  Banskej Bystrici do zoznamu rozpočtových organizácií                    a príspevkových organizácií, u ktorých bude zmena vlastníckych                    vzťahov realizovaná v zmysle zákona č.13/2002 Z.z. (transformačný                    zákon) k  31.  decembru 2002

B.1.  realizovať transformáciu príspevkovej organizácie Výskumný ústav                      spojov so sídlom v  Banskej Bystrici na neziskovú organizáciu podľa                      zákona č.13/2002 Z.z. (transformačný zákon)

          do 1. januára 2003

Návrh nebol predložený na posúdenie Porade ekonomických ministrov.

Odporúčame, aby vláda SR prijala upravený návrh uznesenia.

Bratislava  4. 11. 2002